ทองคำปิดบวก 8 ดอลล์
สัญญาทองคำตลาดนิวยอร์กปิดบวก แรงซื้อเก็งกำไรหนุน
7 ธ.ค. 2555

สัญญาทองคำตลาดนิวยอร์กปิดบวก แรงซื้อเก็งกำไรหนุน
สัญญาทองคำตลาด COMEX (Commodity Exchange) ส่งมอบเดือนก.พ.เพิ่มขึ้น 8 ดอลลาร์/ออนซ์ หรือ 0.47% ปิดที่ 1,701.8 ดอลลาร์/ออนซ์ หลังจากเคลื่อนตัวในช่วง 1704.8 - 1687.1 ดอลลาร์
นักลงทุนเข้ามาช้อนซื้อเก็งกำไรหลังจากสัญญาทองคำร่วงลงอย่งหนักเมื่อวันก่อน นอกจากนี้ ทองคำยังได้รับแรงหนุนจากการคาดการณ์ที่ว่าอีซีบีอาจจะปรับลดอัตราดอกเบี้ยในไม่ช้านี้ หลังจากที่อีซีบีมีมติตรึงอัตราดอกเบี้ยไว้ที่ระดับต่ำสุดเป็นประวัติการณ์ที่ 0.75% ในการประชุมเมื่อวานนี้ และยังได้คาดการณ์ว่าเศรษฐกิจยูโรโซนจะหดตัว 0.5% ในปีนี้ ซึ่งมากกว่าก่อนหน้านี้ที่เคยคาดว่าจะหดตัว 0.4% ส่วนในปี 2556 นั้น คาดว่าเศรษฐกิจยูโรโซนจะหดตัวลง 0.3% ซึ่งเป็นการปรับทบทวนลงจากก่อนหน้านี้ที่คาดไว้ก่อนหน้านี้ว่าเศรษฐกิจจะขยายตัว 0.5%
นอกจากนี้ สัญญาทองคำยังได้รับแรงหนุนหลังจากกระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 1 ธ.ค. ปรับตัวลดลง 25,000 ราย มาอยู่ที่ระดับ 370,000 ราย ซึ่งลดลงมากกว่าที่นักวิเคราะห์คาดว่าจะอยู่ 380,000 ราย